

**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**από 06/12/2021 έως 07/12/2021**

**ΠΡΟΓΡΑΜΜΑ  ΔΕΥΤΕΡΑΣ  06/12/2021**

…..

|  |  |
| --- | --- |
| ΝΤΟΚΙΜΑΝΤΕΡ / Ιστορία  | **WEBTV** **ERTflix**  |

**14:00**  |  **Γιατί 21; - 12 Ερωτήματα**   **«Γιατί γιορτάζουμε το 1821;» (Με αγγλικούς υπότιτλους)**

|  |  |
| --- | --- |
| ΝΤΟΚΙΜΑΝΤΕΡ / Ιστορία  | **WEBTV**  |

**14:59**  |  **ΤΟ '21 ΜΕΣΑ ΑΠΟ ΚΕΙΜΕΝΑ ΤΟΥ '21**  

|  |  |
| --- | --- |
| ΑΘΛΗΤΙΚΑ / Μπάσκετ  | **WEBTV**  |

**15:00**  |  **BASKET LEAGUE  (Z)** (Αλλαγή ώρας)

**Έτος παραγωγής:** 2021

Το πρωτάθλημα της Basket League είναι στην ΕΡΤ.
Οι σημαντικότεροι αγώνες των 13 ομάδων, ρεπορτάζ, συνεντεύξεις κι όλη η αγωνιστική δράση μέσα κι έξω από το παρκέ σε απευθείας μετάδοση από την ERTWorld.
Πάρτε θέση για το τζάμπολ...

**ΛΑΡΙΣΑ - ΟΛΥΜΠΙΑΚΟΣ / 9η ΑΓΩΝΙΣΤΙΚΗ**

Απευθείας μετάδοση από το Κ.Γ. ΝΕΑΠΟΛΗΣ

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**17:00**  |  **ΙΣΤΟΡΙΚΟΙ ΠΕΡΙΠΑΤΟΙ  (E)**   (Ένθεση προγράμματος)

Οι «Ιστορικοί Περίπατοι» έχουν σκοπό να αναδείξουν πλευρές της ελληνικής Ιστορίας άγνωστες στο πλατύ κοινό με απλό και κατανοητό τρόπο.

Η εκπομπή-ντοκιμαντέρ επιχειρεί να παρουσιάσει την Ιστορία αλλιώς, την Ιστορία στον τόπο της. Με εξωτερικά γυρίσματα στην Αθήνα ή την επαρχία σε χώρους που σχετίζονται με το θέμα της κάθε εκπομπής και «εκμετάλλευση» του πολύτιμου Αρχείου της ΕΡΤ και άλλων φορέων.

**«Δεκεμβριανά: Η μάχη της Αθήνας»**

Η Μαριλένα Κατσίμη μαζί με τον ιστορικό Μενέλαο Χαραλαμπίδη πραγματοποιούν μια ιστορική αναδρομή και διαδρομή στα Δεκεμβριανά και στη σφοδρή μάχη της Αθήνας.
Στο επίκεντρο του «Ιστορικού Περιπάτου» βρίσκονται η ένοπλη σύγκρουση των βρετανικών και κυβερνητικών δυνάμεων εναντίον του ΕΑΜ-ΕΛΑΣ, ενώ αναδεικνύονται τα κυριότερα τοπόσημα της πρωτεύουσας που σχετίζονται με τις πολεμικές επιχειρήσεις του Δεκεμβρίου 1944.
Ο Μενέλαος Χαραλαμπίδης είναι ο συγγραφέας του βιβλίου «Δεκεμβριανά, 1944 η μάχη της Αθήνας», μιας επιστημονικής μελέτης βασισμένης σε κυβερνητικά και βρετανικά έγγραφα και στο Αρχείο του ΚΚΕ.

Παρουσίαση-αρχισυνταξία: Μαριλένα Κατσίμη

|  |  |
| --- | --- |
| ΝΤΟΚΙΜΑΝΤΕΡ / Ιστορία  | **WEBTV**  |

**17:59**  |  **ΤΟ '21 ΜΕΣΑ ΑΠΟ ΚΕΙΜΕΝΑ ΤΟΥ '21**   (Αλλαγή ώρας)

Με αφορμή τον εορτασμό του εθνικού ορόσημου των 200 χρόνων από την Επανάσταση του 1821, η ΕΡΤ μεταδίδει καθημερινά, από 1ης Ιανουαρίου 2021, ένα διαφορετικό μονόλεπτο βασισμένο σε χωρία κειμένων αγωνιστών του '21 και λογίων της εποχής, με γενικό τίτλο «Το '21 μέσα από κείμενα του '21».

Πρόκειται, συνολικά, για 365 μονόλεπτα, αφιερωμένα στην Ελληνική Επανάσταση, τα οποία θα μεταδίδονται καθημερινά από την ΕΡΤ1, την ΕΡΤ2, την ΕΡΤ3 και την ERTWorld.

Η ιδέα, η επιλογή, η σύνθεση των κειμένων και η ανάγνωση είναι της καθηγήτριας Ιστορίας του Νέου Ελληνισμού στο ΕΚΠΑ, Μαρίας Ευθυμίου.

**Eπεισόδιο**: 340
Σκηνοθετική επιμέλεια: Μιχάλης Λυκούδης
Μοντάζ: Θανάσης Παπακώστας
Διεύθυνση παραγωγής: Μιχάλης Δημητρακάκος
Φωτογραφικό υλικό: Εθνική Πινακοθήκη-Μουσείο Αλεξάνδρου Σούτσου

|  |  |
| --- | --- |
| ΕΝΗΜΕΡΩΣΗ / Ειδήσεις  | **WEBTV** **ERTflix**  |

**18:00**  |  **ΕΙΔΗΣΕΙΣ - ΑΘΛΗΤΙΚΑ - ΚΑΙΡΟΣ / ΔΕΛΤΙΟ ΣΤΗ ΝΟΗΜΑΤΙΚΗ** (Ένθεση προγράμματος-Δελτίου)

Παρουσίαση: Σταυρούλα Χριστοφιλέα

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**19:00**  |  **ΙΣΤΟΡΙΕΣ ΟΜΟΡΦΗΣ ΖΩΗΣ (ΝΕΟ ΕΠΕΙΣΟΔΙΟ)**   (Αλλαγή ώρας)

**Έτος παραγωγής:** 2021

Οι Ιστορίες Όμορφης Ζωής με την Κάτια Ζυγούλη και την ομάδα της έρχονται για να ομορφύνουν και να εμπνεύσουν τα Σαββατοκύριακα μας!

Ένας νέος κύκλος ανοίγει και είναι αφιερωμένος σε όλα αυτά τα μικρά καθημερινά που μπορούν να μας αλλάξουν και να μας κάνουν να δούμε τη ζωή πιο όμορφη!

Ένα εμπειρικό ταξίδι της Κάτιας Ζυγούλη στη νέα πραγματικότητα με αλήθεια, χιούμορ και αισιοδοξία, θα προσπαθήσει να προτείνει λύσεις και να δώσει απαντήσεις σε όλα τα ερωτήματα που μας αφορούν στη νέα εποχή.

Μείνετε συντονισμένοι.

**«Όλα καθαρά»
Eπεισόδιο**: 5

Σε μια γρήγορη, απαιτητική και συχνά τοξική ρουτίνα, ο τρόπος που φροντίζουμε τον εαυτό μας, ο τρόπος που σκεφτόμαστε, μπορεί να γίνει πιο απλός και πιο καθαρός.

Στην ιδέα του “clean”, του καθαρού, εστιάζει το νέο επεισόδιο της εκπομπής «Ιστορίες Όμορφης Ζωής» με την Κάτια Ζυγούλη.

Για το θέμα θα μιλήσουν οι καλεσμένοι της εκπομπής, ο ζαχαροπλάστης και συγγραφέας Στέλιος Παρλιάρος, η ηθοποιός και ακτιβίστρια Σάννυ Χατζηαργύρη, η διατροφολόγος Κορίνα Καραδήμου, η face yoga expert και skin coach Αρετή Καφαντάρη, η bar manager Πόπη Σεβαστού και οι σχεδιάστριες μόδας Σοφία Καραγιάννη και Βασιλική Συμεωνίδη.

Παρουσίαση: Κάτια Ζυγούλη
Ιδέα-Καλλιτεχνική επιμέλεια: Άννα Παπανικόλα
Αρχισυνταξία: Κορίνα Βρούσια
Έρευνα - Ρεπορτάζ: Ειρήνη Ανεστιάδου
Σύμβουλος περιεχομένου: Ελις Κις
Σκηνοθεσία: Λεωνίδας Πανονίδης
Διεύθυνση φωτογραφίας: Ευθύμης Θεοδόσης
Μοντάζ: Δημήτρης Λίτσας
Οργάνωση Παραγωγής: Χριστίνα Σταυροπούλου
Παραγωγή: Filmiki Productions

|  |  |
| --- | --- |
| ΝΤΟΚΙΜΑΝΤΕΡ  | **WEBTV** **ERTflix**  |

**20:00**  |  **ΔΙΑΣΠΟΡΑ-ΠΑΡΟΙΚΙΕΣ-ΕΥΕΡΓΕΣΙΑ. ΑΠΟ ΤΟ ΕΓΩ ΣΤΟ ΕΜΕΙΣ  (E)**   (Ένθεση προγράμματος)

**Έτος παραγωγής:** 2021

Μεγαλούργησαν στα κέντρα της Ελληνικής διασποράς, στήριξαν με τις γενναιόδωρες ευεργεσίες τους το νέο ελληνικό κράτος, το εθνικό κέντρο, ευεργέτησαν τον τόπο καταγωγής τους.

Έφτιαξαν ισχυρές κοινότητες, στην Αλεξάνδρεια, στην Οδησσό, στη Βιέννη, στη Νίζνα, στο Λιβόρνο, στη Μασσαλία, στην Κωνσταντινούπολη κι αλλού.

Δημιούργησαν δίκτυα, κυριάρχησαν στο εμπόριο αλλά και στις χρηματοπιστωτικές συναλλαγές.

Ευφυείς, καινοτόμοι, τολμηροί, ευρηματικοί, πατριώτες, μέλη μιας διεθνούς αστικής τάξης, ταξίδεψαν στα αχανή όρια τριών αυτοκρατοριών της εποχής, αναζητώντας ευκαιρίες, δρόμους συναλλαγών, αλλά και τον πλούτο που χαρίζει το μεγάλο ταξίδι σε άγνωστες πόλεις, άλλους πολιτισμούς και θρησκείες.

Οι Εθνικοί Ευεργέτες, οι μεγάλοι Ευεργέτες, αποτελούν ένα πολύ σημαντικό, και συγκριτικά όχι και τόσο γνωστό, κεφάλαιο της νεότερης ιστορίας μας.

Ζωσιμάδες, Καπλάνης, Αρσάκης, Ζάππες, Δόμπολης, Σίνες, Τοσίτσας, Στουρνάρης, Αβέρωφ, Μπενάκηδες, Χωρέμηδες, Μαρασλής, Βαρβάκης, Συγγρός, Πάντος, Χαροκόπος, Αιγινήτης και πολλοί άλλοι, άφησαν μια εμβληματική κληρονομιά στην πρωτεύουσα του νεοελληνικού κράτους, στα Γιάννενα και τους τόπους παραμονής ή διαμονής τους.

Έκαναν πρόταγμά τους την παιδεία, χρηματοδότησαν σχολεία, εκκλησίες, παρθεναγωγεία, βιβλιοθήκες, συσσίτια, νοσοκομεία.
Πίστεψαν και στήριξαν την εθνική αναγέννηση. Τον Διαφωτισμό.
Και σε ένα επόμενο στάδιο, μετά τη δημιουργία του νέου κράτους, έκαναν δωρεές όχι μόνον για εκπαιδευτικά ιδρύματα, αλλά και για τις αναγκαίες υποδομές, τους σωφρονιστικούς φορείς, για την στήριξη των απόρων. Για τον επιδιωκόμενο αστικό εκσυγχρονισμό. Για τον πολιτισμό.

Τα βήματα και τον περιπετειώδη βίο των ευεργετών, που γίνεται μεγεθυντικός φακός για να ξαναδιαβάσουμε, για να ξαναμάθουμε τη νεότερη ιστορία του ελληνισμού, αναζήτησε και καταγράφει η νέα σειρά της ΕΡΤ με τίτλο «Διασπορά – Παροικίες – Ευεργεσία. Από το Εγώ στο Εμείς».

Μια πραγματική έρευνα σε βάθος, για το αποκαλυπτικό κεφάλαιο του Ευεργετισμού. Από τον 18ο αιώνα μέχρι και την κατάρρευση των αυτοκρατοριών, στην περίοδο δημιουργίας εθνικών κρατών, στα πρώτα μεταπολεμικά χρόνια, στον σύγχρονο Ιδρυματικό Ευεργετισμό.

Τη σειρά σκηνοθετεί ο δημοσιογράφος και βραβευμένος σκηνοθέτης Νίκος Μεγγρέλης, ενώ το σενάριο και η δημοσιογραφική έρευνα ανήκουν στη δημοσιογράφο και ασχολούμενη με θέματα πολιτισμού, δικτύωσης και διαχείρισης, Εριφύλη Μαρωνίτη.
Επιστημονική σύμβουλος της σειράς, είναι η Ματούλα – Σιδέρη Τομαρά, αναπληρώτρια καθηγήτρια στο Πάντειο Πανεπιστήμιο.

Η κάμερα και της εκπομπής ταξιδεύει στις άλλοτε ακμάζουσες Ελληνικές παροικίες της Οδησσού, της Αλεξάνδρειας, της Βιέννης, του Βουκουρεστίου, της Νίζνας, της Κωνσταντινούπολης καταγράφοντας τα μεγάλα ευεργετήματα που εξακολουθούν να υπάρχουν και εκεί, αναζητώντας τεκμηριωμένες πληροφορίες και άγνωστο έως σήμερα αρχειακό υλικό.
Συνομιλεί με τους λιγοστούς απογόνους των μεγάλων οικογενειών. Αναζητά τη συνέχεια του Ελληνισμού στο παρόν.

Η αφήγηση κάθε επεισοδίου έχει προσωποκεντρικό χαρακτήρα.
Το επεισόδιο ξεκινά ερευνώντας και αποτυπώνοντας το ευρύτερο περιβάλλον στο οποίο εντάσσεται ο πρωταγωνιστής-ευεργέτης.
Τον τόπο καταγωγής του αλλά και τις απρόβλεπτες μετακινήσεις του. Τον τόπο ή τους τόπους διαμονής. Λοξοδρομεί σε πρόσωπα και γεγονότα που έπαιξαν καίριο ρόλο, άγνωστα μέχρι σήμερα. Εντοπίζει και παρουσιάζει ελληνικές ρίζες και μακρινή καταγωγή πίσω από παραλλαγμένα ξένα σήμερα ονόματα, σε διάσημους του διεθνούς πολιτισμού και της οικονομίας.
Παρακολουθεί τη θεαματική εξέλιξη των ευεργετών, κοινωνική και οικονομική, την ή τις κοινότητες που τους περιέβαλλαν, τις δυσκολίες αλλά και τις ανατροπές μιας περιπετειώδους ζωής, όπου το συλλογικό συναντά το ατομικό αλλά και την εθνική πορεία για κρατική υπόσταση, ταυτότητα και συνείδηση.

Η δημοσιογραφική έρευνα είναι επιστημονικά τεκμηριωμένη.

Φιλοξενεί στα 16 επεισόδια της σειράς ντοκιμαντέρ, δεκάδες συνεντεύξεις καθηγητών, ακαδημαϊκών, εξειδικευμένων ερευνητών κι άλλων ειδικών. Πρωτογενές οπτικό υλικό, αλλά και αρχειακό.

Φωτίζει τις διαφορετικές πτυχές του Ευεργετισμού - ενός πολυπρισματικού φαινομένου, στο οποίο συναντάται η ιστορία με την γεωγραφία, η οικονομία με την πολιτική, τα αρχεία με τις συλλογές, το ταπεινό με το υψηλό, η αρχή των πραγμάτων με την έκπτωση στερεοτύπων, ο πόλεμος με την ειρήνη, οι τέχνες με τα γράμματα, η φτώχεια με τον πλούτο, η ευεργεσία με εκείνους που έχουν ανάγκη. Κι όλα αυτά σε έναν κόσμο που αλλάζει σύνορα, συνείδηση, αντιλήψεις και ταυτότητα.

Τι θα ήταν η Αθήνα, τι θα ήταν τα Γιάννενα κι άλλες πόλεις χωρίς τους Ευεργέτες;

Μήπως η νεότερη ιστορία μας έχει λαμπρές σελίδες παιδείας, στοχασμού και διαφωτισμού, σε αιώνες και εποχές που δεν φανταζόμαστε;

Μήπως οι Έλληνες είναι ο λαός με τη μεγαλύτερη διασπορά;

Παρακολουθείστε τη σειρά της ΕΡΤ, Διασπορά – Παροικίες – Ευεργεσία/ Από το Εγώ στο Εμείς.

**«Γεώργιος Αβέρωφ»**
**Eπεισόδιο**: 7

Μια εμβληματική φυσιογνωμία στον χώρο των Εθνικών Ευεργετών, ο Γεώργιος Αβέρωφ πρωταγωνιστεί στο 7ο επεισόδιο της σειράς ντοκιμαντέρ «Διασπορά – Παροικίες – Ευεργεσία. Από το Εγώ στο Εμείς».

Η πορεία της ζωής του μεγάλου Μετσοβίτη οδηγεί στον γοητευτικό κόσμο των Ελλήνων Αιγυπτιωτών.

Ο δημοσιογράφος και σκηνοθέτης Νίκος Μεγγρέλης και η δημοσιογράφος και σεναριογράφος της σειράς Εριφύλη Μαρωνίτη, περιδιαβαίνουν ανάμεσα στην πληθώρα των κληροδοτημάτων των μεγάλων ευεργετών, που παραμένουν ζωντανά και λειτουργικά σχεδόν δύο αιώνες στο Κάιρο και την Αλεξάνδρεια, αναζητώντας το μυστικό της χώρας του Νείλου που έκανε γενιές ολόκληρες Ελλήνων να την αισθάνονται δεύτερη πατρίδα τους.
Ταυτόχρονα, συζητούν με ιστορικούς και ερευνητές για τις προσδοκίες του νεοσύστατου τότε ελληνικού κράτους από τον ακμάζοντα ελληνισμό της Αιγύπτου.

Ο Γεώργιος Αβέρωφ, που έζησε λιτά και με ευσέβεια αλλά ευεργέτησε γενναιόδωρα, ακολουθεί την παράδοση των Ηπειρωτών της διασποράς και συνοψίζει το όραμα για μια Ελλάδα αναπτυγμένη, σύγχρονη και ισχυρή πνευματικά, πολιτιστικά, οικονομικά και εθνικά.
Με την οικονομική συμβολή του, προχώρησε η αποπεράτωση του Βασιλικού Σχολείου των Τεχνών, που μετεξελίχθηκε στο Εθνικό Μετσόβιο Πολυτεχνείο. Το θωρηκτό, που χρηματοδότησε, με τη δράση του στο Αιγαίο έγραψε μερικές από τις λαμπρότερες σελίδες στην ελληνική ιστορία και η συλλογή του έργων τέχνης αποτέλεσε την απαρχή για τη δημιουργία του πολιτιστικού θησαυρού που εκτίθεται στην Εθνική Πινακοθήκη.

Γεννημένος το 1818, από οικογένεια κτηνοτρόφου, έκανε πράξη την ευχή της μάνας του να γίνεται «μάλαμα» το χώμα που έπιανε, όταν μετανάστης στο Κάιρο το 1840, ασχολήθηκε με το εμπόριο.
Αφού μεγαλούργησε επιχειρηματικά για 20 χρόνια, μετεγκαταστάθηκε στην Αλεξάνδρεια, όπου έδωσε νέα πνοή στην ομογένεια, αποπληρώνοντας τα τεράστια χρέη της Ελληνικής Κοινότητας και καθοδηγώντας την από τη θέση του προέδρου, για δεκατέσσερα χρόνια, μέχρι τον θάνατο του το 1899.

Ο Γεώργιος Αβέρωφ δεν επέστρεψε ποτέ πίσω στην Ελλάδα, απογοητευμένος, όπως αποκαλύπτει η δημοσιογραφική έρευνα του Νίκου Μεγγρέλη και της Εριφύλης Μαρωνίτη, από την απροθυμία των Ελλήνων πολιτικών να σταθεροποιήσουν την οικονομία, να οργανώσουν τον κρατικό μηχανισμό και να προωθήσουν μεταρρυθμίσεις.
Αντίθετα, ο σπόρος της εκπαιδευτικής μεταρρύθμισης στην Ελλάδα, φυτεύτηκε από τον Ευάγγελο Παπανούτσο το 1930 στο «εύφορο» εκπαιδευτικό περιβάλλον που ο Αβέρωφ είχε δημιουργήσει στην Αλεξάνδρεια.

Το ντοκιμαντέρ μας μεταφέρει σε χώρους που σφράγισε η προσφορά του Γ. Αβέρωφ και καταγράφει μαρτυρίες.

Στον ιδιαίτερο τόπο του, εκκλησίες, σχολεία και έργα καθημερινότητας.
Στην Αθήνα, το συγκρότημα της Σχολής Ευελπίδων, το σωφρονιστικό κατάστημα Εφηβείο Αβέρωφ, η ορθομαρμάρωση του Παναθηναϊκού Σταδίου ενόψει των Ολυμπιακών του 1896 και το κληροδότημα υποτροφιών στο Ωδείο Αθηνών.
Στη «δεύτερη πατρίδα» του, το Αβερώφειο παρθεναγωγείο, Παράρτημα Αλεξάνδρειας του Ελληνικού Ιδρύματος Πολιτισμού σήμερα και το Νοσοκομείο του Αγίου Σωφρονίου.

Αναζητώντας τα χνάρια της πολυάριθμης κάποτε, ελληνικής κοινότητας, ο Νίκος Μεγγρέλης και η Εριφύλη Μαρωνίτη, περιπλανώνται στην πολύβουη και πολύχρωμη σημερινή πραγματικότητα του Καΐρου, ξεφυλλίζουν αρχεία, και καταγράφουν μαρτυρίες για τα ευεργετήματα των Αιγυπτιωτών.
Την Αμπέτειο Σχολή των Γεώργιου, Ραφαήλ και Ανανία Αμπέτ, το Σπετσεροπούλειον Ιδρυμα του Γεώργιου Π. Σπετσερόπουλου, την Αχιλλοπούλειο Σχολή του Ευάγγελου Κ. Αχιλλόπουλου, την Μονή και τον Ιερό Ναό του Αγίου Γεωργίου.

Ο φακός του ντοκιμαντέρ αποτυπώνει βιώματα από την εποχή του αλληλοσεβασμού και της φυσικής ευγένειας των ανθρώπων, από τη συνύπαρξη των δύο λαών στη χώρα του Νείλου.

Ψηλαφεί την Ιστορία, στα γραφεία και τις αίθουσες συνεδριάσεων της Ελληνικής Πρεσβείας στο Κάϊρο, όπου κατέφυγε και εγκαταστάθηκε η εξόριστη ελληνική κυβέρνηση, μέχρι την απελευθέρωση της χώρας μας από τους Γερμανούς.

Επιστημονική σύμβουλος της εκπομπής είναι η Ματούλα Τομαρά - Σιδέρη, Καθηγήτρια Πολιτικής Επιστήμης και Ιστορίας στο Πάντειο Πανεπιστήμιο.

Στο ντοκιμαντέρ, σκιαγραφούν, αναλύουν και ερμηνεύουν με συνεντεύξεις τους, σημαντικές προσωπικότητες όπως οι: Νικόλαος Γαριλίδης, Πρέσβης της Ελλάδας στην Αίγυπτο, Σπύρος Εργολάβος, Φιλόλογος, Συγγραφέας, πρ. Καθηγητής, Ζωσιμαία Σχολή Ιωαννίνων, Μαρία Ευθυμίου, Καθηγήτρια Ιστορίας, Πανεπιστήμιο Αθηνών, Χρήστος Ζερεφός, Γενικός Γραμματέας, Ακαδημία Αθηνών, Βάσω Θεοδώρου, Καθηγήτρια Ιστορίας, Δημοκρίτειο Πανεπιστήμιο Θράκης, Χρήστος Καβαλής, Πρόεδρος, Ελληνική Κοινότητα Καΐρου, Βασίλης Κολώνας, Ιστορικός Αρχιτεκτονικής, Πανεπιστήμιο Θεσσαλίας, Νίκος Κούκης, Πρόεδρος, Ελληνικό Ίδρυμα Πολιτισμού, Ναμπιλάχ Μακράμ Νοντέλ Σαϊέντ, Υπουργός Μετανάστευσης και Αιγυπτίων της Διασποράς, Νίκη Μαρωνίτη, Αναπληρώτρια Καθηγήτρια Κοινωνικής Ανθρωπολογίας, Πάντειο Πανεπιστήμιο, Άγγελος Νταλαχάνης, Ιστορικός- Συγγραφέας, Σταυρούλα Σπανούδη, Διευθύντρια, Παράρτημα Αλεξανδρείας του Ελληνικού Ιδρύματος Πολιτισμού, Κωνσταντίνος Τζαφέας, Δήμαρχο Μετσόβου, Ματούλα Τομαρά – Σιδέρη, Καθηγήτρια Πολιτικής Επιστήμης και Ιστορίας, Πάντειο Πανεπιστήμιο, Παναγιώτης Τουρνικιώτης, Καθηγητής Αρχιτεκτονικής, Εθνικό Μετσόβιο Πολυτεχνείο, Αλέξης Φραγκιάδης, Οικονομικός Ιστορικός

Παρουσίαση: Νίκος Μεγγρέλης – Εριφύλη Μαρωνίτη
Σκηνοθεσία: Νίκος Μεγγρέλης
Σενάριο – Έρευνα: Εριφύλη Μαρωνίτη
Επιστημονική Σύμβουλος: Ματούλα Τομαρά – Σιδέρη
Αρχισυνταξία: Πανίνα Καρύδη
Δημοσιογραφική Έρευνα: Τζίνα Ζορμπά
Οργάνωση Παραγωής: Βάσω Πατρούμπα
Διεύθυνση Παραγωγής: Μάριος Πολυζωγόπουλος
Διεύθυνση Φωτογραφίας: Γιάννης Μισουρίδης, Δημήτρης Κορδελάς, Χρόνης Τσιχλάκης
Μοντάζ – Μίξη ήχου: Δημήτρης Πολυδωρόπουλος
Βοηθός Διεύθυνσης Παραγωγής: Αλεξάνδρα Βάρδα
Βοηθός Σκηνοθέτη: Νεφέλη Φραντζέσκα Βλαχούλη
Γραφικά – Ειδικά Εφέ: Νίκος Πολίτης
Συνθέτης Πρωτότυπης Μουσικής: Μάνος Μαρκαντώνης
Εικονοληψία: Κατερίνα Μαρκουλάκη, Νίκος Θεοδωρόπουλος, Μαξιμιλιανός Παπαδόπουλος
Χειριστής Drone – Ιωάννινα: Γιώργος Γεωργούλας
Χειριστής Drone – Νίζνα: Andrey Noga
Εκτέλεση Παραγωγής: On The Move IKE
ΠΑΡΑΓΩΓΗ Ε.Ρ.Τ. COPYRIGHT ERT S.A. 2021

|  |  |
| --- | --- |
| ΕΝΗΜΕΡΩΣΗ / Ειδήσεις  | **WEBTV** **ERTflix**  |

**21:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ**

(Ένθεση προγράμματος-Δελτίου)

Στις 21:00 και κάθε βράδυ, το ανανεωμένο κεντρικό δελτίο ειδήσεων της ΕΡΤ1 με την Αντριάνα Παρασκευοπούλου.

Η δημοσιογράφος της ΕΡΤ μαζί με μία έμπειρη ομάδα συντακτών και αρχισυντακτών, με μάχιμους ρεπόρτερ και ανταποκριτές και με υψηλής τεχνογνωσίας και εξειδίκευσης τεχνικούς ενημερώνει με αντικειμενικότητα και νηφαλιότητα για ό,τι συμβαίνει στην Ελλάδα και τον κόσμο.

Όπου υπάρχει είδηση είμαστε εκεί, με ταχύτητα στη μετάδοση του γεγονότος, με εγκυρότητα, διασταύρωση αλλά και ψυχραιμία για όσα βλέπουμε, αλλά και όσα γίνονται στο παρασκήνιο. Με πρωτογενείς ειδήσεις, αναλύσεις και στόχο, πάντα, την ουσία της είδησης. Με αντανακλαστικά στα έκτακτα γεγονότα, αλλά και μαραθώνιες συνδέσεις, όταν η επικαιρότητα το απαιτεί.

Με ανταποκριτές σε κάθε γωνιά της Ελλάδας και σε όλο τον κόσμο το ανανεωμένο, σύγχρονο κεντρικό δελτίο ειδήσεων της ΕΡΤ1 μεταφέρει σε κάθε σπίτι το καθημερινό ρεπορτάζ, τις έκτακτες ειδήσεις, αλλά και όσα επηρεάζουν τη ζωή μας, την πολιτική, την οικονομία, την κοινωνία, την υγεία, τον πολιτισμό, την επιστήμη, την οικολογία και τον αθλητισμό.

Με στούντιο υψηλών προδιαγραφών, με δυνατότητα προβολής τρισδιάστατων παραστάσεων, καθώς και δημιουργίας διαδραστικών γραφικών, ώστε η ενημέρωση να είναι πλήρης και ψηφιακά.

Παρουσίαση: Αντριάνα Παρασκευοπούλου

|  |  |
| --- | --- |
| ΨΥΧΑΓΩΓΙΑ / Ελληνική σειρά  | **WEBTV** **ERTflix**  |

**22:00**  |  **ΧΑΙΡΕΤΑ ΜΟΥ ΤΟΝ ΠΛΑΤΑΝΟ (ΝΕΟ ΕΠΕΙΣΟΔΙΟ)**  
**Eπεισόδιο**: 56

…..

**ΠΡΟΓΡΑΜΜΑ  ΤΡΙΤΗΣ  07/12/2021**

…..

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα  | **WEBTV** **ERTflix**  |

**19:00**  |  **ΜΙΑ ΕΙΚΟΝΑ ΧΙΛΙΕΣ ΣΚΕΨΕΙΣ (ΝΕΟ ΕΠΕΙΣΟΔΙΟ)**   **«Γιώργος Καζάζης»**

|  |  |
| --- | --- |
| ΑΘΛΗΤΙΚΑ / Μπάσκετ  | **WEBTV**  |

**19:30**  |  **BASKET LEAGUE  (Z)** (Αλλαγή προγράμματος)

**Έτος παραγωγής:** 2021

Το πρωτάθλημα της Basket League είναι στην ΕΡΤ.
Οι σημαντικότεροι αγώνες των 13 ομάδων, ρεπορτάζ, συνεντεύξεις κι όλη η αγωνιστική δράση μέσα κι έξω από το παρκέ σε απευθείας μετάδοση από την ERTWorld.
Πάρτε θέση για το τζάμπολ...

**ΠΑΝΑΘΗΝΑΪΚΟΣ - ΛΑΥΡΙΟ / 9η ΑΓΩΝΙΣΤΙΚΗ**

Απευθείας μετάδοση από το ΟΑΚΑ

|  |  |
| --- | --- |
| ΝΤΟΚΙΜΑΝΤΕΡ  | **WEBTV** **ERTflix**  |

**21:30**  |  **ΜΟΝΟΓΡΑΜΜΑ (2021-2022) (ΝΕΟ ΕΠΕΙΣΟΔΙΟ)**   (Αλλαγή ώρας)
**«Ανδρέας Κουλουμπής - Βαρύτονος»**

|  |  |
| --- | --- |
| ΨΥΧΑΓΩΓΙΑ / Ελληνική σειρά  | **WEBTV** **ERTflix**  |

**22:00**  |  **ΧΑΙΡΕΤΑ ΜΟΥ ΤΟΝ ΠΛΑΤΑΝΟ (ΝΕΟ ΕΠΕΙΣΟΔΙΟ)**  
**Eπεισόδιο**: 57

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**